ΨΗΦΙΣΜΑ

του Συμβουλίου και των αντιπροσώπων των κυβερνήσεων των κρατών μελών συνερχόμενων στα πλαίσια του Συμβουλίου

της 23ης Ιουλίου 1996

σχετικά με το ευρωπαϊκό έτος κατά του ρατσισμού (1997)

(96/C 237/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΡΧΟΜΕΝΟΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την κοινή δήλωση του Ευρωπαϊκού Κοινοβουλίου, του Συμβουλίου, των αντιπροσώπων των κρατών μελών συνερχόμενων στα πλαίσια του Συμβουλίου, και της Επιτροπής, της 11ης Ιουνίου 1986, εναντίον του ρατσισμού και της ξενοφοβίας (1), καθώς και όλα τα ψηφίσματα που επακολούθησαν στον ίδιο τομέα, και ιδίως τα ψηφίσματα του Συμβουλίου και των αντιπροσώπων των κρατών μελών συνερχόμενων στα πλαίσια του Συμβουλίου, της 29ης Μαΐου 1990, σχετικά με την καταπολέμηση του ρατσισμού και της ξενοφοβίας (2), της 5ης Οκτωβρίου 1995, σχετικά με την καταπολέμηση του ρατσισμού και της ξενοφοβίας στον τομέα της απασχόλησης και των κοινωνικών υποθέσεων (3), της 23ης Οκτωβρίου 1995, σχετικά με την απάντηση του εκπαιδευτικού συστήματος στα προβλήματα του ρατσισμού και της ξενοφοβίας (4),

τα συμπεράσματα περί ρατσισμού και ξενοφοβίας που ενέκρινε το Ευρωπαϊκό Συμβούλιο κατά τις συνόδους του στα Δουβλίνο (25 και 26 Ιουνίου 1990), στο Μααστρίχτ (9 και 10 Δεκεμβρίου 1991), στο Εδιμβούργο (11 και 12 Δεκεμβρίου 1992), στην Κοπεγχάγη (21 και 22 Ιουνίου 1993), στην Κέρκυρα (24 και 25 Ιουνίου 1994), στο Έσσεν (9 και 10 Δεκεμβρίου 1994), στις Κάννες (26 και 27 Ιουνίου 1995) και στη Μαδρίτη (15 και 16 Δεκεμβρίου 1995),

Εκτιμώντας:

(1) ότι στο προοίμιο της Ενιαίας Ευρωπαϊκής Πράξης τα κράτη μέλη τονίζουν την ανάγκη να «προωθήσουν από κοινού τη δημοκρατία με βάση τα θεμελιώδη δικαιώματα που αναγνωρίζονται από τα συντάγματα και τους νόμους των κρατών μελών, στη σύμβαση για την προστασία των δικαιωμάτων του ανθρώπου και των θεμελιωδών ελευθεριών και στον Ευρωπαϊκό Κοινωνικό Χάρτη, ιδίως την ελευθερία, την ισότητα και την κοινωνική δικαιοσύνη» 7

(2) ότι το άρθρο ΣΤ παράγραφος 2 της συνθήκης για την Ευρωπαϊκή Ένωση προβλέπει ότι η Ένωση «σέβεται τα θεμελίωδη δικαιώματα, όπως κατοχυρώνονται με την ευρωπαϊκή σύμβαση για την προστασία των δικαιωμάτων του ανθρώπου και των θεμελιωδών ελευθεριών, που υπογράφηκε στη Ρώμη στις 4 Νοεμβρίου 1950, και όπως προκύπτουν από τις κοινές συνταγματικές παραδόσεις των κρατών μελών, ως γενικές αρχές του κοινοτικού δικαίου» 7

(3) ότι η προώθηση σε όλη την Κοινότητα υψηλού επιπέδου απασχόλησης και κοινωνικής προστασίας και η ανύψωση του βιοτικού επιπέδου και της ποιότητας ζωής στα κράτη μέλη αποτελούν στόχους της Κοινότητας 7

(4) ότι η προώθηση της οικονομικής και της κοινωνικής προόδου μέσω ενίσχυσης της οικονομικής και κοινωνικής συνοχής είναι στόχος της Ευρωπαϊκής Ένωσης 7

(5) ότι οι συνεχιζόμενες εκδηλώσεις ρατσισμού και ξενόφοβης νοοτροπίας θίγουν την οικονομική και κοινωνική συνοχή στην Ευρωπαϊκή Ένωση 7

(6) ότι οι εκδηλώσεις ρατσιστικής και ξενόφοβης νοοτροπίας μπορούν να εμποδίσουν την αποτελεσματική άσκηση της ελεύθερης κυκλοφορίας 7

(7) ότι η αύξηση των οικονομικών δυσκολιών στην Ευρωπαϊκή Ένωση αποκλείει πολλά άτομα από κάθε οικονομική, κοινωνική και πολιτική συμμετοχή και προσφέρει γόνιμο έδαφος στις εκδηλώσεις ρατσιστικής και ξενόφοβης νοοτροπίας 7

(8) ότι ο ρατσισμός, η ξενοφοβία, ο αντισημιτισμός και η μισαλλοδοξία πρέπει να καταπολεμηθούν κυρίως σε τοπικό, περιφερειακό και εθνικό επίπεδο 7 ότι τα κράτη μέλη κατέβαλαν και συνεχίζουν να καταβάλλουν έντονες προσπάθειες σ' αυτό τον τομέα 7

(9) ότι το πρόβλημα έχει και θεμελιώδη ευρωπαϊκή διάσταση, και ότι η ανταλλαγή εμπειριών και πληροφοριών, καθώς και η συνεργασία και οι διαβουλεύσεις σχετικά με τα μέτρα που λαμβάνονται κατά του ρατσισμού και της ξενοφοβίας ανάμεσα την Επιτροπή, τα κράτη μέλη και τους εκπροσώπους οργανώσεων που αγωνίζονται κατά του ρατσισμού είναι σημαντικές για την ανάπτυξη της αλληλεγγύης στην Κοινότητα 7

(10) ότι τα μέτρα που πρέπει να ληφθούν σε ευρωπαϊκό επίπεδο πρέπει να έχουν συνοχή με άλλες κοινοτικές δράσεις 7

(11) ότι η κοινή δήλωση της 5ης Απριλίου 1977 του Ευρωπαϊκού Κοινοβουλίου, του Συμβουλίου και της Επιτροπής (1) σχετικά με τα θεμελιώδη δικαιώματα τόνισε ότι τα θεμελιώδη δικαιώματα, όπως συνάγονται ιδίως από τα συντάγματα των κρατών μελών και την ευρωπαϊκή σύμβαση για την προστασία των δικαιωμάτων του ανθρώπου και των θεμελιωδών ελευθεριών, θα γίνονται σεβαστά από τα θεσμικά ευρωπαϊκά όργανα 7

(12) ότι τον Ιούνιο του 1994, το Ευρωπαϊκό Συμβουλίο της Κέρκυρας αποφάσισε να εντείνει τις προσπάθειές του για να αναπτυχθεί μια σφαιρική στρατηγική στο επίπεδο της Ευρωπαϊκής Ένωσης με στόχο την καταπολέμηση του ρατσισμού και της ξενοφοβίας 7

(13) ότι στην έκθεσή της, της 23ης Ιουλίου 1990, η εξεταστική επιτροπή για το ρατσισμό και την ξενοφοβία του Ευρωπαϊκού Κοινοβουλίου συνέστησε να ανακηρυχθεί ευρωπαϊκό έτος της φυλετικής αρμονίας 7

(14) ότι τα ψηφίσματα του Ευρωπαϊκού Κοινοβουλίου κατά του ρατσισμού και της ξενοφοβίας, ιδίως τα ψηφίσματα της 21ης Απριλίου 1993, 3ης Δεκεμβρίου 1993, 27ης Οκτωβρίου 1994, 27ης Απριλίου 1995 και 26ης Οκτοβρίου 1995, καταδίκασαν ανεπιφύλακτα το ρατσισμό και την ξενοφοβία (2) 7

(15) ότι στις 19 Ιανουαρίου 1995 το Ευρωπαϊκό Κοινοβούλιο, στο ψήφισμά του σε απάντηση στη Λευκή Βίβλο της Επιτροπής για την ευρωπαϊκή κοινωνική πολιτική, κάλεσε την Επιτροπή να υποβάλει προτάσεις με σκοπό να εξασφαλίζονται ίσες ευκαιρίες στην αγορά εργασίας, ανεξάρτητα από ηλικία, φυλή, φύλο, αναπηρία ή πεποιθήσεις (3).

(16) ότι στις 25 Νοεμβρίου 1992 το ψήφισμα της Οικονομικής και Κοινωνικής Επιτροπής με θέμα το ρατσισμό, την ξενοφοβία και τη θρησκευτική μισαλλοδοξία, παρότρυνε τα κράτη μέλη να λάβουν επείγοντα και αποτελεσματικά μέτρα και κάλεσε το Ευρωπαϊκό Συμβούλιο να χαράξει κατευθυντήριες γραμμές για να προταθούν πρακτικά μέτρα καταπολέμησης του ρατσισμού και της ξενοφοβίας 7

(17) ότι στα ψηφίσματά τους της 5ης και 23ης Οκτωβρίου 1995, το Συμβούλιο και οι αντιπρόσωποι των κυβερνήσεων των κρατών μελών συνερχόμενοι στα πλαίσια του Συμβουλίου σημείωσαν την πρόθεση της Επιτροπής να υποβάλει προτάσεις μελλοντικής δράσης για την καταπολέμηση του ρατσισμού και της ξενοφοβίας 7

(18) ότι η διακήρυξη της Βαρκελώνης, που εκδόθηκε κατά την ευρωμεσογειακή διάσκεψη της Βαρκελώνης της 27ης και 28ης Νοεμβρίου 1995, τονίζει τη σημασία της αποφασιστικής καταπολέμησης των φαινομένων του ρατσισμού, της ξενοφοβίας και της μισαλλοδοξίας 7

(19) ότι τα Ηνωμένα Έθνη ανακήρυξαν το 1995 «Διεθνές έτος της ανεκτικότητας» και το Συμβούλιο της Ευρώπης οργάνωσε με βάση τη δήλωση της Βιένης, της 9ης Οκτωβρίου 1993, ευρωπαϊκή εκστρατεία της νεολαίας κατά του ρατσισμού, της ξενοφοβίας, του αντισημιτισμού και της μισαλλοδοξίας, με το σύνθημα «Όλοι διαφορετικοί, όλοι ίσοι», στα πλαίσια των δραστηριοτήτων του στον τομέα αυτό 7

(20) ότι χρειάζεται επαρκής συνεργασία μεταξύ της Ευρωπαϊκής Ένωσης και του Συμβουλίου της Ευρώπης ώστε να εξασφαλιστεί η συνοχή των δράσεων που αναλαμβάνονται σε κοινοτικό επίπεδο και των δράσεων του Συμβουλίου της Ευρώπης, ώστε να αποφεύγονται οι επικαλύψεις και να δημιουργούνται οι προϋποθέσεις ώστε η κοινοτική δράση να επωφελείται πλήρως από τα αποτελέσματα του Συμβουλίου της Ευρώπης, ιδίως στα πλαίσια της ευρωπαϊκής εκστρατείας της νεολαίας κατά του ρατσισμού, της ξενοφοβίας, του αντισημιτισμού και της μισαλλοδοξίας με το σύνθημα «Όλοι διαφορετικοί, όλοι ίσοι», καθώς και στα πλαίσια της Ευρωπαϊκής Επιτροπής κατά του ρατσισμού και της μισαλλοδοξίας, όπως τονίστηκε κατά την τετραμερή σύσκεψη μεταξύ Ευρωπαϊκής Ένωσης και Συμβουλίου της Ευρώπης, η οποία διεξήχθη στη Μαδρίτη στις 6 Νοεμβρίου 1995 7

(21) ότι, στις 21 Οκτωβρίου 1995, στη σύνοδο κορυφής των κοινωνικών εταίρων στη Φλωρεντία, εγκρίθηκε κοινή δήλωση με θέμα την πρόληψη των φυλετικών διακρίσεων και της ξενοφοβίας και την προώθηση της ίσης μεταχείρισης στο χώρο εργασίας 7

(22) ότι η Επιτροπή διαβίβασε ανακοίνωση στο Ευρωπαϊκό Κοινοβούλιο και στο Συμβούλιο, στην οποία περιγράφονται οι ενέργειές της κατά του ρατσισμού 7

(23) ότι η Επιτροπή υπέβαλε στο Συμβούλιο πρόταση απόφασης του Συμβουλίου που ορίζει το 1997 ως ευρωπαϊκό έτος κατά του ρατσισμού (1) 7

(24) ότι η επιτυχία του ευρωπαϊκού έτους κατά του ρατσισμού (1997) προϋποθέτει επιμελή προετοιμασία, βασιζόμενη στις εμπειρίες των κρατών μελών 7

(25) ότι το παρόν ψήφισμα δεν αποτελεί βασικό κανονισμό κατά την έννοια της κοινής δήλωσης του Ευρωπαϊκού Κοινοβουλίου, του Συμβουλίου και της Επιτροπής, της 30ής Ιουνίου 1982, σχετικά με ορισμένα μέτρα που αποβλέπουν στην εξασφάλιση καλύτερης διεξαγωγής της διαδικασίας του προϋπολογισμού (2) για τη δημοσιονομική εκτέλεση των δράσεων που προβλέπονται σ' αυτό 7 ότι οι κοινοτικές πιστώσεις που θα διαθέσει η επί του προϋπολογισμού αρχή για το ευρωπαϊκό έτος κατά του ρατσισμού (1997) θα διατεθούν σύμφωνα με τους ισχύοντες κοινοτικούς δημοσιονομικούς κανόνες,

1. ΑΠΟΦΑΣΙΖΟΥΝ ότι το ευρωπαϊκό έτος κατά του ρατσισμού (1997) θα έχει τους ακόλουθους στόχους:

α) να δοθεί έμφαση στην απειλή που συνιστά ο ρατσισμός, η ξενοφοβία και ο αντισημιτισμός για το σεβασμό των θεμελιωδών δικαιωμάτων και για την οικονομική και κοινωνική συνοχή της Κοινότητας 7

β) να ενθαρρυνθεί η μελέτη και οι συζητήσεις για τα μέτρα που απαιτούνται για την καταπολέμηση του ρατσισμού, της ξενοφοβίας και του αντισημιτισμού στην Ευρώπη 7

γ) να προωθηθεί η ανταλλαγή εμπειριών σχετικά με τις ορθές πρακτικές και τις αποτελεσματικές στρατηγικές σε τοπικό, εθνικό και ευρωπαϊκό επίπεδο για την καταπολέμηση του ρατσισμού, της ξενοφοβίας και του αντισημιτισμού 7

δ) να κυκλοφορήσουν οι πληροφορίες σχετικά με τις ορθές πρακτικές και τις αποτελεσματικές στρατηγικές μεταξύ των φορέων που αγωνίζονται κατά του ρατσισμού, της ξενοφοβίας και του αντισημιτισμού, προκειμένου να αυξηθεί η αποτελεσματικότητα της δράσης τους 7

ε) να γίνουν γνωστά τα πλεονεκτήματα των πολιτικών ενσωμάτωσης, που εφαρμόζονται σε εθνικό επίπεδο, ιδίως στον τομέα της απασχόλησης, της εκπαίδευσης, της κατάρτισης και της στέγης 7

στ) να αξιοποιηθεί, όταν είναι δυνατόν, η εμπειρία των ανθρώπων που θίγονται, πράγματι ή εν δυνάμει, από το ρατσισμό, την ξενοφοβία, τον αντισημιτισμό και τη μισαλλοδοξία, και να προωθηθεί η συμμετοχή τους στην κοινωνική ζωή.

2. ΚΑΛΟΥΝ τα κράτη μέλη και την Επιτροπή να υλοποιήσουν, σε κοινοτικό επίπεδο, τα παρακάτω μέτρα που αποβλέπουν στην επίτευξη των στόχων του ευρωπαϊκού έτους, στηρίζοντας και συμπληρώνοντας τις δράσεις που διεξάγονται σε εθνικό, περιφερειακό και τοπικό επίπεδο, και δη:

α) διοργάνωση διασκέψεων για την έναρξη και περάτωση του ευρωπαϊκού έτους 7

β) διοργάνωση σειράς σεμιναρίων για ειδικές πλευρές του αγώνα κατά του ρατσισμού, της ξενοφοβίας και του αντισημιτισμού 7

γ) κατάρτιση και μετάφραση εκθέσεων με τα αποτελέσματα αυτών των σεμιναρίων, και διανομή στους ενδιαφερομένους 7

δ) προώθηση ενημερωτικών εκστρατειών, ιδίως για τη θετική συμβολή των μεταναστών και των απογόνων τους στην κοινωνία 7

ε) ανταλλαγή πληροφοριών και εμπειριών με στόχο τη μετάδοση των ορθών πρακτικών 7

στ) δημοσίευση σε εθνικό και κοινοτικό επίπεδο πληροφοριών σχετικά με το ευρωπαϊκό έτος και τις εκδηλώσεις που διοργανώνονται σχετικά 7

ζ) δημιουργία και προώθηση κοινού λογότυπου και συνθήματος για το ευρωπαϊκό έτος και χρησιμοποίησή τους στη διαφήμιση όλων των εκδηλώσεων που συνδέονται με το ευρωπαϊκό έτος.

Οι λεπτομέρειες των μέτρων αυτών περιέχονται στο παράρτημα.

3. ΣΗΜΕΙΩΝΟΥΝ την πρόθεση της Επιτροπής να επικουρείται από μια ad hoc επιτροπή, αποτελούμενη από αντιπροσώπους των κρατών μελών, για την υλοποίηση των κοινοτικών δράσεων που προβλέπονται στο παρόν ψήφισμα,

4. ΚΑΛΟΥΝ την Επιτροπή να φροντίζει ώστε οι αναλαμβανόμενες δράσεις να έχουν συνοχή με άλλες κοινοτικές δράσεις, καθώς και με τις δραστηριότητες που αναλαμβάνει το Συμβούλιο της Ευρώπης, και να τις συμπληρώ νουν, εξασφαλίζοντας τη σύμπραξη των διαφόρων οργανώσεων που αγωνίζονται κατά του ρατσισμού, της ξενοφοβίας, του αντισημιτισμού και της μισαλλοδοξίας,

5. ΚΑΛΟΥΝ τα κράτη μέλη να συστήσουν εθνική επιτροπή συντονισμού ή ισοδύναμο διοικητικό οργανισμό, αντιπροσωπευτικό του συνόλου των φορέων και οργανώσεων που αγωνίζονται κατά του ρατσισμού, της ξενοφοβίας, του αντισημιτισμού και της μισαλλοδοξίας, και ενδεχομένως των τοπικών και περιφερειακών αρχών που συμπράττουν στη διοργάνωση του ευρωπαϊκού έτους,

6. ΚΑΛΟΥΝ την Επιτροπή να ενημερώνει το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών για την πρόοδο των εργασιών και να τους υποβάλει τελική έκθεση για την εκτέλεση του παρόντος ψηφίσματος το αργότερο έως τις 31 Δεκεμβρίου 1998.

(1) ΕΕ αριθ. C 158 της 25. 6. 1986, σ. 1.

(2) ΕΕ αριθ. C 157 της 27. 6. 1990, σ. 1.

(3) ΕΕ αριθ. C 296 της 10. 11. 1995, σ. 13.

(4) ΕΕ αριθ. C 312 της 23. 11. 1995, σ. 1.

(1) ΕΕ αριθ. C 103 της 27. 4. 1977, σ. 1.

(2) ΕΕ αριθ. C 150 της 31. 5. 1993, σ. 127 7 ΕΕ αριθ. C 342 της 20. 12. 1993, σ. 19 7 ΕΕ αριθ. C 323 της 21. 11. 1994, σ. 154 7 ΕΕ αριθ. C 126 της 22. 6. 1995, σ. 75 7 ΕΕ αριθ. C 308 της 20. 11. 1995, σ. 140.

(3) ΕΕ αριθ. C 43 της 20. 2. 1995, σ. 63, σημείο 24.

(1) ΕΕ αριθ. C 89 της 26. 3. 1996, σ. 7.

(2) ΕΕ αριθ. C 194 της 28. 7. 1982, σ. 1.

ΠΑΡΑΡΤΗΜΑ

Ι. Δράσεις σε κοινοτικό επίπεδο

1. Οργάνωση σεμιναρίων και διασκέψεων σε ευρωπαϊκό επίπεδο για την αύξηση της διασυνοριακής συνεργασίας, συμπεριλαμβανομένων της εναρκτήριας και της τελικής εκδήλωσης για το ευρωπαϊκό έτος κατά του ρατσισμού.

2. Εκστρατεία πληροφόρησης για το ευρωπαϊκό έτος, και ειδικότερα:

α) σχεδιασμός και προβολή κοινού λογοτύπου και συνθήματος για το ευρωπαϊκό έτος 7

β) προετοιμασία και διανομή γραπτού και οπτικοακουστικού υλικού για την τόνωση του ενδιαφέροντος του κοινού 7

γ) διάδοση στα μέσα μαζικής ενημέρωσης ειδήσεων σχετικά με το ευρωπαϊκό έτος.

3. Ανταλλαγές πληροφοριών και εμπειριών μεταξύ των αρμοδίων οργανισμών, με στόχο την εξεύρεση και διάδοση ορθών πρακτικών.

4. Έρευνες και μελέτες για να ευαισθητοποιηθεί η κοινή γνώμη στα θέματα του ευρωπαϊκού έτους 7 μελέτη αξιολόγησης για τον αντίκτυπο του ευρωπαϊκού έτους.

5. Απονομή βραβείων στα μέσα μαζικής ενημέρωσης για ν' ανταμειφθεί η ανοχή και η κατανόηση.

ΙΙ. Δράσεις σε εθνικό επίπεδο

1. Σχέδια και εκδηλώσεις, σε περιφερειακό ή εθνικό επίπεδο, που στρέφονται γύρω από τα θέματα του ευρωπαϊκού έτους.

2. Εκστρατείες πληροφόρησης και διαφήμισης, που περιλαμβάνουν τη συνεργασία με τα μέσα μαζικής ενημέρωσης.

3. Διοργάνωση διαγωνισμών, που προβάλλουν την επιτελούμενη πρόοδο στην καταπολέμηση του ρατσισμού, της ξενοφοβίας και του αντισημιτισμού.

4. Χρησιμοποίηση του λογοτύπου και του συνθήματος του ευρωπαϊκού έτους σε εκστρατείες για την ευαισθητοποίηση της κοινής γνώμης και σε διάφορες εκδηλώσεις.